हेलिकोप्टर दुर्घटनाको खबरले स्तब्ध : सभापति देउवा
नेपाली कांग्रेसका सभापति एवम् पूर्वप्रधानमन्त्री शेरबहादुर देउवाले सोलुखुम्बुमा भएको मनाङ एयरको हेलिकोप्टर दुर्घटनाको खबरले स्तब्ध भएको बताउनुभएको छ ।
काठमाडौं, असार २६ गते । नेपाली कांग्रेसका सभापति एवम् पूर्वप्रधानमन्त्री शेरबहादुर देउवाले सोलुखुम्बुमा भएको मनाङ एयरको हेलिकोप्टर दुर्घटनाको खबरले स्तब्ध भएको बताउनुभएको छ ।सोलुखुम्बुको सुर्केबाट काठमाडौंका लागि उडेको हेलिकोप्टर लिखुपिके गाउँपालिका–५ लामजुराको चिहानडाँडामा दुर्घटना भएको हो । सभापति देउवाले मृतकप्रति श्रद्धाञ्जली अर्पण गर्नुभएको छ ।हेलिकोप्टर दुर्घटनामा परी ६ जनाको निधन भएको छ । सभापति देउवाले दुर्घटनामा ज्यान गुमाएका व्यक्तिका परिवारजनमा गहिरो समवेदना प्रकट गर्नुभएको छ ।